נמריא משדה התעופה בן גוריון בדרכנו לצפון איטליה. לאחר הנחיתה נצא אל פרארהFerrara , בה שלטה משפחת אסטה המפורסמת שהפכה אותה למרכז תרבותי ואומנותי. נסייר ברחובות העיר המרשימה, נבקר בגטו היהודי ונתוודע הקהילה היהודית שתוארה בספרו של ג'ורג'ו בסאני שעובד לסרט עטור הפרסים 'הגן של פינצי קונטיני'. העברה למלון. ארוחת ערב.
בשעות הבוקר נצא אל העיר ראוונהRavenna , ששלל מבניה המקודשים מלאים בפסיפסים ביזנטים נדירים מהמאות ה-5 וה-6 לספירה. נבקר בבזיליקת סן ויטאלה, באחוזת הקבר של גאלה פלאצ'דיה, בבית הטבילה האריאני ובבזיליקת סנט' אפולינארה נואובו. בשעות הצהריים המאוחרים נצא אל דוצהDozza , הנמצאת בדיוק ב'מקף' שבין אמיליה - לרומאניה. נסייר בעיירה, המפורסמת בציורי הקיר המעטרים את כל בתיה. נבקר בקנטינה של אמיליה-רומאניה, בה נשמרים היינות האיכותיים ביותר במחוז, ונערוך טעימות. חזרה למלון וארוחת ערב.
נתחיל את הבוקר (במידה ומזג האוויר יאפשר) בעקבות הכלבים, שיחפשו יחד איתנו את פטריות הכמהין (Tartufo) החבויות באדמה. בצהריים נשב לארוחת צהריים משותפת בה נטעם מנות עם כמהין. לאחר הפסקת צהריים נבקר ביקב בלזאמיקו מקומי בו מייצרים את חומץ הבלזמי (Aceto Balsamico tradizionale di Modena DOP) המיושן שנים רבות בחביות עץ. לא נוותר על טעימות באמצעותן נבין סוף סוף מה ההבדל בין חומץ בלזמי המיוצר בתהליך מסורתי לחומץ בלזמי תעשייתי. העברה למלון. ארוחת ערב חופשית.
בשעות הבוקר נבקר בפארמהParma , עיר האמנויות, המוזיקה והקולינריה. נסייר בין אתרי מרכז העיר: תיאטרון רג'ו, הדואומו, בית הטבילה. בצהריים נמשיך לביקור וטעימות במפעל המייצר את ה'פרושוטו של פארמה' ונלמד מהם ארבעת המרכיבים הבסיסיים הדרושים להכנת מאכל זה, האהוב כל כך על מליוני איטלקים. חזרה למלון וארוחת ערב.
הבוקר נצא לביקור במחלבת פרמיג'אנו ונראה את תהליך הגיבון, את בריכות ההמלחה ואת פורמות הגבינה העגולות וכמובן נהנה מטעימות. נמשיך לסיור במרכז העיר מודנה Modena, עירם של אנצו פרארי ולוצ'אנו פאבארוטי. נבקר בקתדרלה, נראה את איזור הגטו ובית הכנסת ונסיים בשוק המקורה. הפסקת צהריים חופשית ואחריה נמשיך לקינוח : ביקור במוזיאון הגלידה, בו נלמד להכין גלידה ונערוך טעימות. חזרה למלון וארוחת ערב.
היום נעזוב את בולוניה ואת חבל אמיליה רומאניה ונצא אל צפונה פאדובהPadova הנמצאת בחבל ונטו. נסייר בכיכר האליפטית המרהיבה 'פראטו דלה ואלה', נכנס אל בזיליקת 'איל סנטו' המוקדשת לקדוש סן אנטוניו, נתבונן בפסל הפרש גאטאמלאטה של דונטלו, נכנס לביקור באוניברסיטה העתיקה ובתיאטרון האנטומי ונסיים בכיכרות שוקי הפירות והירקות.
בערב נצא לשדה התעופה של ורונה לטיסתנו ארצה.